**ამიერკავკასიის საბჭოების II ყრილობა** (4 — 7 იანვარი, 1924, თბილისი) — ამიერკავკასიის საბჭოების რიგით მეორე ყრილობა. ესწრებოდა 574 დელეგატი, მათ შორის: კომუნისტი — 549, უპარტიო — 25; ეროვნული შემადგენლობა: აზერბაიჯანელი — 151, ქართველი — 167, სომეხი — 148, რუსი — 66 და სხვა — 42.

ამიერკავკასიის საბჭოების II ყრილობა
-----------------------------------

1924 წლის 4 იანვარს საღამოს 6:20 საათზე თბილისში სახელმწიფო ოპერის შენობაში გაიხსნა ამიერკავკასიის საბჭოების მეორე ყრილობა. ყრილობა მისასალმებელი სიტყვით გახსნა მ. ცხაკაიამ. მან მოკლე სიტყვით მიმოიხილა ამიერკავკასიის ცაკის მიერ გაწეულ სამუშაოებს. დასასრულს, ტალიბლის წინადადებით აირჩიეს ყრილობის პრეზიდიუმი შემდეგი შემადგენლობით: აზიზბეკოვი, აგა-მალი ოღლი, ამბარცუმიანი, ბუნიატზადე, ვრაჩევი, გეგეჭკორი, ჰუსეინოვი, მირზა-დავუტი, ჯატიევი, ეგოროვი, ესაიანი, კიროვი, კახიანი, ქართველიშვილი, კუზნეცოვი, კონუშკინი, კარაკოშოვი, ყაზარიანი, ლუკაშინი, ლაკობა, ლომინაძე, მირზოიანი, მახარაძე, მუსაბეგოვი, მიასნიკოვი, მოწყობილი, მაცკევიჩი, ორჯონიკიძე, ორახელაშვილი, ოსეფიანი, სტურუა, ვ. სუხიშვილი, სემკოვი, ტაიროვი, ხაიმუდალოვი, მ. ცხაკაია და 

  

  

დღის წესრიგი:

* ამიერკავკასიის სფსრ მთავრობის ანგარიში (მ. ორახელაშვილი);
* მოხსენებები:
	+ სსრ კავშირის კონსტიტუციის რატიფიკაცია (მ. ცხაკაია),
	+ ამიერკავკასიის სამეურნეო მდგომარეობა (ა. მიასნიკოვი),
	+ საფინანსო მეურნეობა (მ.ჰუსეინოვი),
	+ საგზაო მშენებლობა (შ. ელიავა),
	+ წითელი არმია (კ. ეგოროვი);
* ამიერკავკასიის ცაკის არჩევნები;
* სსრ კავშირის საბჭოების II ყრილობის დელეგატთა არჩევნები.

ყრილობამ შეაჯამა მიღწევები ამიერკავკასიის სახალხო მეურნეობის აღდგენა-განვითარებასა და მშრომელთა მატერიალური კეთილდღეობის გაუმჯობესებაში, მოიწონა მთავრობის საქმიანობა საანგარიშო პერიოდში; ყრილობაზე რატიფიცირებულ იქნა სსრკ კონსტიტუცია, ასფსრ სახელმწიფო დაწესებულებებს დაევალათ ეხელმძღვანელათ მისი დებულებებით. წითელი არმიის შესახებ მიღებულ დადგენილებებში აღინიშნა ამიერკავკასიის შეიარაღებული ძალების საბრძოლო და პოლიტიკური მომზადების დონის განუხრელი ზრდა. ყრილობაზე დიდი ყურადრება დაეთმო სამეურნეო საკითხების განხილვასაც. აღინიშნა ამიერკავკასიის ეკონომიკური მდგომარეობის გაუმჯობესება. ამასთან ყრილობამ მიუთითა სახალხო მეურნეობის აღდგენა-განვითარების შემაფერხებელ ნაკლოვანებებზე და დასახა მათი აღმოფხვრის გზები, გააუქმა ამიერკავკასიის სასურსათო საქმეთა სახლახო კომისარიატი. ყრილობამ აირჩია ასფსრ-ის ცაკი (173 წევრი და 83 კანდიდატი) და სსრ კავშირის საბჭოების II ყრილობის დელეგატები.

ამიერკავკასიის ცაკის სესიები
----------------------------

სულ გაიმართა ამიერკავკასიის II მოწვევის ცენტრალური აღმასრულებელი კომიტეტის ორი სესია:

* ამიერკავკასიის ცაკის II მოწვევის პირველი სესია — 8.1.1924, თბილისი;
* ამიერკავკასიის ცაკის II მოწვევის მეორე სესია — 2 - 4.9.1924, თბილისი.

ლიტერატურა
----------

* *თოიძე ლ.*, ქართული საბჭოთა ენციკლოპედია, ტ. 1, თბ. 1975. — გვ. 387.
* Второй Закавказский съезд Советов. Стенографический отчет, Тифлис, 1924

რესურსები ინტერნეტში
--------------------

* II Съезд Советов (Тифлис)
* გაზ. „კომუნისტი", №5, 6 იანვარი, 1924 წელი
* გაზ. „კომუნისტი", №6, 8 იანვარი, 1924 წელი
* გაზ. „კომუნისტი", №7, 9 იანვარი, 1924 წელი

სქოლიო
------

1. ↑  გაზ. „კომუნისტი", №7, 9 იანვარი, 1924 წელი
2. ↑  „კომუნისტი", №200, 3 სექტემბერი, 1924 წელი
3. ↑  „კომუნისტი", №201, 4 სექტემბერი, 1924 წელი
4. ↑  „კომუნისტი", №202, 5 სექტემბერი, 1924 წელი

|  |  |  |  |  |  |
| --- | --- | --- | --- | --- | --- |
| 

| ხ • გ • რ
ამიერკავკასიის საბჭოების ყრილობები |
| --- |
|  |
| 
I (1922  ·  დელეგატები)  ·  II (1924  ·  დელეგატები)  ·  III (1925  ·  დელეგატები)  ·  IV (1927  ·  დელეგატები)  ·  V (1929  ·  დელეგატები)  ·  VI (1931  ·  დელეგატები)  ·  VII (1934  ·  დელეგატები)
 |
|  |
| 
სსრკ საბ. ყრ.  ·  რუსეთის საბ. ყრ.  ·  უკრაინის საბ. ყრ.  ·  ამიერკავკასიის საბ. ყრ.  ·  (საქართველოს საბ. ყრ. [*აფხაზეთის საბ. ყრ.*  ·  *აჭარისტანის საბ. ყრ.*  ·  *სამხრეთ ოსეთის საბ. ყრ.*]  ·  აზერბაიჯანის საბ. ყრ.  ·  სომხეთის საბ. ყრ.) |

 |